CELEX: 32009D0063
Language: mt
Date: 2008-11-20 00:00:00
Title: 2009/63/KE: Deċiżjoni tal-Kummissjoni tal- 20 ta’ Novembru 2008 li tiddefinixxi format għas-sottomissjoni tal-informazzjoni mill-Istati Membri skond l-Artikolu 7, il-paragrafu 4(b)(iii) tar-Regolament (KE) Nru 850/2004 tal-Parlament Ewropew u tal-Kunsill (notifikata taħt id-dokument numru C(2008) 6917) (Test b’relevanza għaż-ŻEE)

27.1.2009   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 23/30
            
         DEĊIŻJONI TAL-KUMMISSJONI
   tal-20 ta’ Novembru 2008
   li tiddefinixxi format għas-sottomissjoni tal-informazzjoni mill-Istati Membri skond l-Artikolu 7, il-paragrafu 4(b)(iii) tar-Regolament (KE) Nru 850/2004 tal-Parlament Ewropew u tal-Kunsill
   (notifikata taħt id-dokument numru C(2008) 6917)
   (Test b’relevanza għaż-ŻEE)
   (2009/63/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar pollutanti organiċi persistenti u li jemenda d-Direttiva 79/117/KEE (1), u b’mod partikolari l-Artikolu 7(4)(b)(iii), 7(6) u l-Artikolu 17(2) tiegħu,
   Billi:
   
               (1)
            
            
               Għad hemm nuqqas ta’ esperjenzi tal-applikazzjoni tad-deroga stipulata fl-Artikolu 7(4)(b). In-notifiki se jikkontribwixxu għar-reviżjoni tagħha qabel il-31 ta’ Diċembru 2009 skond l-Artikolu 7(7) u r-rapport dwar l-applikazzjoni tar-Regolament skond l-Artikolu 12(6).
            
         
               (2)
            
            
               L-operazzjonijiet awtorizzati se jkunu nnotifikati individwalment lill-Istati Membri l-oħra u lill-Kummissjoni. In-notifika għandha tkun effiċjenti u ffukata fuq l-informazzjoni ġenwinament meħtieġa sabiex ikunu evitati piżijiet żejda għall-Istati Membri u l-Kummissjoni.
            
         
               (3)
            
            
               In-notifika għandha tkun ċara u għandha jkollha l-għan li tevita informazzjoni ambigwa. F’dan ir-rigward il-kliem fil-mistoqsijiet taħt il-punti 1, 2 u 3 huma miktuba b’tali mod li jippermettu biss risposti li jkollhom format standard jew ftehim komuni dwaru.
            
         
               (4)
            
            
               Il-kwestjonajru jinkludi referenza għan-numru u l-post tal-awtorizzazzjoni, li tippermetti l-irkupru tal-awtorizzazzjoni kompleta tad-deroga u tal-ġustifikazzjoni għaliha, jekk ikun hemm bżonn.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat stabbilit mill-Artikolu 18 tad-Direttiva 2006/12/KE tal-Parlament Ewropew u tal-Kunsill tal-5 ta’ April 2006 dwar l-iskart (2),
            
         ADOTTAT DIN ID-DEĊIŻJONI:
   Artikolu 1
   Il-kwestjonarju ppreżentat fl-Anness ma’ din id-Deċiżjoni huwa hawnhekk adottat.
   Artikolu 2
   L-Istati Membri għandhom jużaw il-kwestjonarju bħala bażi għan-notifika tagħhom skond l-Artikolu 7(4)(b)(iii) tar-Regolament (KE) Nru 850/2004.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, 20 ta’ Novembru 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 158, 30.4.2004, p. 7; verżjoni korretta fil-ĠU L 229, 29.6.2004, p. 5.
   
      (2)  ĠU L 114, 27.4.2006, p. 9.
   
      ANNESS
      X’għandu jiġi nnotifikat skond l-Artikolu 7(4)(b)(iii) tar-Regolament (KE) Nru 850/2004
      1.   L-awtorizzazzjoni tal-eżenzjoni
      
               
                  1.1.
               
               
                  L-isem tal-awtorità kompetenti:
               
            
               
                  1.2.
               
               
                  L-indirizz tal-awtorità kompetenti:
               
            
               
                  1.3.
               
               
                  In-numru ta’ identifikazzjoni tal-awtorizzazzjoni:
               
            
               
                  1.4.
               
               
                  Id-data tal-permess:
               
            
               
                  1.5.
               
               
                  Id-detentur tal-awtorizzazzjoni (l-isem tal-kumpanija):
               
            
               
                  1.6.
               
               
                  L-indirizz tad-detentur tal-awtorizzazzjoni:
               
            2.   Id-deskrizzjoni ġenerali tal-iskart
      
               
                  2.1.
               
               
                  Il-kodiċi ta’ sitt numri kif stipulat fid-Deċiżjoni tal-Kummissjoni 2000/532/KE (1) kif emendata:
               
            
               
                  2.2.
               
               
                  L-isem tal-iskart kif stipulat fid-Deċiżjoni 2000/532/KE kif emendata:
               
            
               
                  2.3.
               
               
                  L-ammont approvat f’tunnellati:
               
            
               
                  2.4.
               
               
                  Is-sustanza POP(s) (2) u l-konċentrazzjoni li jaqbżu l-limitu stabbilit fl-Annesss IV:
               
            3.   Id-deskrizzjoni tat-teknoloġija tat-trattament:
      
               
                  3.1.
               
               
                  Meħtieġ trattament ta’ qabel: iva/le (3)
                  
                  jiġifieri: solidifikazzjoni (3)/stabbilizzazzjoni (3)/
                  metodi oħrajn ta’ trattament ta’ qabel (3):
               
            
               
                  3.2.
               
               
                  Il-ħażna finali:
                  Minjiera tal-melħ (3)/formazzjonijiet tal-blat iebes, sikuri, fondi u taħt l-art (3)/miżbla tal-iskart tossiku (3)
                  
               
            
               
                  3.3.
               
               
                  L-isem tas-sit tal-ħażna finali:
               
            
               
                  3.4.
               
               
                  L-indirizz tas-sit tal-ħażna finali:
               
            4.   Is-sommarju tal-ġustifikazzjoni tal-preferenza ambjentali tal-amministrazzjoni imqabbla mad-distruzzjoni jew it-trasformazzjoni irriversibbli tal-kontenut POPs fl-iskart (per eżempju, kif għandhom jiġu ttrattati l-emissjonijiet ta’ POPs, emissjonijiet u riskji jew inċertezzi oħra tal-operat):
      5.   Jekk huwa disponibbli, l-indirizz tal-websajt jew referenza oħra fejn hemm aktar informazzjoni dwar l-awtorizzazzjoni u l-ġustifikazzjoni tal-eżenzjoni:
      
         (1)  ĠU L 226, 6.9.2000, p. 3.
      
         (2)  L-isem skond l-isem tas-sustanza msemmija fl-Anness IV.
      
         (3)  Ingassa r-risposta/i żbaljata/i.